Brian Eno
Store norske leksikon,Kunst og estetikk,Musikk,Populærmusikk,Elektronisk musikk
Brian Eno er en britisk komponist, musiker, plateprodusent og multimediakunstner kjent for sin mangfoldige virksomhet i grenselandet mellom rock og samtidsmusikk. Han var keyboardist i Roxy Music 1970–1973, og har siden blant annet samarbeidet med David Bowie, Talking Heads og U2. Ellers har han arbeidet med videoproduksjon, bokprosjekter, filmmusikk og utstillinger.
Eno er en av de fremste produsentene i moderne rock, og krediteres for å ha funnet opp musikkformen ambient. Hans mest kjente ambientplater er:  No Pussyfooting (1973; et samarbeid med Robert Fripp)  Discreet Music (1975)  Ambient 1: Music For Airports (1978)  Music For Films (1978)  Ambient 4: On Land (1982). Brian Enos sangbaserte album er:   Here Come The Warm Jets (som solgte bra da det kom i 1974)  Taking Tiger Mountain (By Strategy) (1974)  Another Green World (1975)  Before And After Science (1977)  Nerve Net (1992)  Another Day On Earth (2005) Les mer i Store norske leksikon elektronisk musikk rock samtidsmusikk musikk